Едва след половин век идват следващите български имена – дадени са от съветската астрономка Тамара Смирнова в Крим на астероидите "2575 България", открит на 4 август 1970 г., и "2371 Димитров" (в чест на Георги Димитров), открит на 2 ноември 1975 г. Нейните колеги семейство Черних (Николай и Людмила) наричат астероид "2530 Шипка" по случай 100-годишнината от епичната Шипченска битка, преди това той открива "2206 Габрова" на 1 април – Деня на шегата, и го нарича на българската столица на хумора Габрово, а после тя открива "2609 Кирил-Методи".